text: Roen har sænker sig over Esbjerg
  29 juli 2011 kl. 11.29
  Der er atter blevet ro i Esbjerg efter rockerbataljen torsdag aften, men Syd- og Sønderjyllands Politi fortsætter med at følge rockerne og deres medhjælpere tæt.
  Det kan også ramme almindelige borgere, da store dele af den indre by er omdannet til en visitationszone frem til 29. august. Politiet kan uden videre undersøge personer og biler for våben. 
  Rockergrupperne Bandidos og Hells Angels har slået sig ned i byen, og det førte torsdag aften til optøjer. Politiet anholdte et stort antal personer med tilknytning til de to grupper, og flere af dem er nu sigtet for våbenbesiddelse og for at bære masker.
  De ledende medlemmer af de to rockergrupper har forladt byen.
  Hells Angels har indrettet en rockerborg på Ingemanns Allé, mens støttegruppe til Bandidos holder til på Finlandsvej.
  